Empat pelumba buru kedudukkan teratas
EMPAT pelumba bersaing untuk memburu kedudukan teratas dalam kedudukan keseluruhan MotoGP ketika mereka bersaing untuk Grand Prix Catalan pada Ahad. Selepas tujuh pusingan, Fabio Quartararo yang menyinar lebih awal  satu mata di belakang pendahulu Andrea Dovizioso. Dia masih belum memenangi perlumbaan dengan jentera Yamaha sejak kali terakhir perlumbaan diadakan di Sepanyol Julai lalu di GP Andalusia Quartararo,21  menjadi pelumba termuda untuk mencabar kejuaraan kali ini dan ia adalah penampilan musim kedua di kategori perlumbaan elit ini. Menduduki tempat keempat dalam perlumbaan hujung minggu lalu di GP Emilia-Romagna bakal memberi sedikit keyakinan buatnya untuk mengejar trofi juara dunia. Bagaimanapun  rakan sepasukan dari Yamaha dan juara Itali, Maverick Vinales telah merapatkan jurang, menyamai kutipan 83 mata dengan Quartararo menjadi pelumba pilihan untuk memintas Dovizioso yang menggunakan jentera Ducati. Perlumba Sepanyol, Joan Mir (Suzuki) kurang empat mata  menduduki tangga keempat keseluruhan. “Barcelona adalah trek yang saya suka dan saya gembira dapat berlumba di sana kerana kami dapat mencapai keputusan yang baik di sana,” kata Quartararo. Dovizioso pastinya mempunyai kelebihan dari segi pengalaman. Pada usia 34 tahun, dia adalah satu-satunya daripada empat pesaing tersebut yang memperoleh mata dari setiap perlumbaan sejak awal musim, dengan kemenangan di Austria pada pertengahan Ogos.  Bagaimanapun, dia akan meninggalkan pasukan dari Itali pada akhir kempen musim ini dan terdapat khabar angin mengenai persengketaan dalam kem Ducati itu. “Dalam dua perlumbaan terakhir, sayangnya kami tidak cukup kompetitif. “Jika kami ingin memperjuangkan gelaran, kami tidak boleh membuang masa,” kata Dovizioso. Ketiadaan juara dunia Marc Marquez, yang masih cedera, membuka pintu bagi Dovizioso untuk akhirnya merangkul gelaran dunia setelah menduduki tempat kedua dalam kejuaraan selama tiga tahun terakhir. Namun Vinales mempunyai momentum setelah kemenangannya di Misano pada Ahad lalu, yang pertama musim ini. Pelumba Sepanyol berusia 25 tahun itu juga akan merasa seperti berada di litar Montmelo, tetapi dia tidak pernah mendapat tempat keempat di MotoGP. sementara itu, rakan senegaranya Joan Mir, merupakan kejutan musim ini. Tumpuan lebih diberikan kepada rakan sepasukannya Alex Rins tetapi Mallorcan yang berusia 23 tahun kini bergelut untuk mencipta kejuaraan. Mir masih belum memenangi perlumbaan kelas utama, walaupun berada di kedudukan kedua membuatkan kemampuannya masih di perdebatkan. “Penting untuk konsisten dan mungkin naik podium,” katanya.- AFP 
See author's posts
